Michel Barnier
Michel Barnier (sündinud 9. jaanuaril 1951 La Tronche'is (Isère, Prantsusmaa) on Prantsusmaa poliitik. Ta on alates 1. oktoobrist 2016 Euroopa Liidu Brexiti-pealäbirääkija Ühendkuningriigiga. Ta oli Euroopa komisjoni Prantsusmaalt nimetatud regionaalpoliitika volinik (1999–2004) ja siseturu ning teenuste volinik (2010–2014) Barroso teises komisjonis. Enne seda oli ta Prantsusmaal erinevates ministriametites, sealhulgas põllumajandusminister (2007–2009), välisminister (2004–2005), Euroopa asjade minister (1995–1997) ja keskkonnaminister (1993–1995). 2010. kuni 2015. aastani oli ta Euroopa rahvapartei asepresident.